Kella poole kahe ajal päeval toimus Võru vallas Võrumõisa tee esimesel kilomeetril liiklusõnnetus, kus 21-aastane naine pööras sõiduautoga Mini One sõidutee kesktelje poole, et sooritada tagurpidisõit.
Naine jäi aga oma tagurdamisega ette samal suunal mootorrattaga möödasõitu sooritama hakanud 28-aastasele mehele, kelle sõiduvahendiks oli Suzuki GSX-R 1000. Mootorratta juht toimetati Lõuna-Eesti Haiglasse.
Võrumaal toimus õhtupoole veel üks liiklusõnnetus, kui poole seitsme paiku toimus Võru-Kuigatsi-Tõrva maantee 10. kilomeetril toimus kokkupõrge jalgratturi ja 34-aastase mehe juhitud Opel Omega vahel. Mõlemad juhid olid alkoholijoobes. Joobes oli ka Opelis istunud juhiga sama vana reisija. Jalgrattaga sõitnud 47-aastane mees toimetati Lõuna-Eesti Haiglasse.
Eile varahommikul kella kolme ajal toimus liiklusõnnetus Paldiski linnas Sadama 33 juures, kus 25-aastane mees kaldus sõiduautoga Mercedes-Benz E280 teelt välja ja sõitis vasakkurvist paremale teelt välja vastu puud. Juht toimetati SA Põhja-Eesti Regionaalhaiglasse.
Eilse ööpäeva jooksul tabati 2 narko- ja 13 alkoholijoobe tunnustega mootorsõiduki juhti.